text: – 17.08.2019Публикувано в: Slideshow, Актуално1, Бургас
  Национален възпоменателен събор по повод 116-ата годишнина от Илинденско-Преображенското въстание ще се проведе в местността "Петрова нива" в община Малко Търново. Събитието е под почетния патронаж на президента Румен Радев. В местността край странджанското село Стоилово на 29 юни 1903 година е взето решението за избухването на Преображенското въстание.
  Хиляди родолюбиви българи се очаква да се включат в събора. През целия ден ще има разнообразна програма, свързана с фолклора, традициите и обичаите ни, съобщи кметът на Малко Търново Илиян Янчев: "Ще има пак надпяване, млади изпълнители. Очакваме да пристигне президентът, ще присъства и Негово преосвещенство Йоаникий на заупокойната молитва в храма, ще бъдат гвардейците. Мисля, че на този ден няма друго място, на което да се чувстваме по българи". Възпоменателна церемония пред мемориала на "Петрова нива" и тържествена заря са кулминацията на честването.